CELEX: 22017D0025
Language: hr
Date: 2015-07-10 00:00:00
Title: Odluka Zajedničkog odbora EGP-a br. 185/2015 od 10. srpnja 2015. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2017/25]

12.1.2017   
               
               
                  HR
               
               
                  Službeni list Europske unije
               
               
                  L 8/15
               
            ODLUKA ZAJEDNIČKOG ODBORA EGP-a
      br. 185/2015
      od 10. srpnja 2015.
      o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2017/25]
      ZAJEDNIČKI ODBOR EGP-a,
      uzimajući u obzir Sporazum o Europskom gospodarskom prostoru (dalje u tekstu: Sporazum o EGP-u), a posebno njegov članak 98.,
      budući da:
      
                  (1)
               
               
                  Odluka Komisije (EU) 2015/547 оd 1. travnja 2015. o sigurnosnim zahtjevima koje europske norme moraju ispuniti za kamine bez priključka na dimnjak koji kao gorivo koriste alkohol u skladu s Direktivom 2001/95/EZ Europskog parlamenta i Vijeća o općoj sigurnosti proizvoda (1) treba se uključiti u Sporazum o EGP-u.
               
            
                  (2)
               
               
                  Prilog II. Sporazumu o EGP-u trebalo bi stoga na odgovarajući način izmijeniti,
               
            DONIO JE OVU ODLUKU:
      Članak 1.
      U poglavlju XIX. nakon točke 3.s (Odluka Komisije 2013/121/EU) Priloga II. Sporazumu o EGP-u umeće se sljedeća točka:
      
         
                     „3.t
                  
                  
                     
                        32015 D 0547: Odluka Komisije (EU) 2015/547 оd 1. travnja 2015. o sigurnosnim zahtjevima koje europske norme moraju ispuniti za kamine bez priključka na dimnjak koji kao gorivo koriste alkohol u skladu s Direktivom 2001/95/EZ Europskog parlamenta i Vijeća o općoj sigurnosti proizvoda (SL L 90, 2.4.2015., str. 14.).”
                  
               
      Članak 2.
      Vjerodostojni su tekstovi Odluke (EU) 2015/547 na islandskom i norveškom jeziku koji se objavljuju u Dodatku o EGP-u Službenom listu Europske unije.
      Članak 3.
      Ova Odluka stupa na snagu 11. srpnja 2015. pod uvjetom da su sva priopćenja iz članka 103. stavka 1. Sporazuma o EGP-u poslana (*1).
      Članak 4.
      Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
      
         Sastavljeno u Bruxellesu 10. srpnja 2015.
         
            
               Za Zajednički odbor EGP-a
            
            
               Predsjednik
            
            Atle LEIKVOLL
         
      
      
         (1)  SL L 90, 2.4.2015., str. 14.
      
      
         (*1)  Ustavni zahtjevi nisu navedeni.